第五門悟性論

夫道者  以寂滅爲體  修者  以離相爲宗

故經云  寂滅是菩提  滅諸相故  佛者覺也

人有覺心  得菩提道  故名爲佛  經云  離一切諸相

卽名諸佛  是知有相是無相之相

不可以眼見  唯可以智知  若聞此法者  生一念信心

此人以發大乘  乃超三界  三界者  貪嗔癡是

返貪嗔癡  爲戒定慧  卽名超三界

然貪嗔癡亦無實性  但據衆生而言矣  能返照了了見

貪以無心不見於心  名爲見佛  捨心不 ;

名大布施  離諸動定  名大坐禪  何以故

凡夫一向動  小乘一  向定  謂出過凡夫小乘之坐禪

名大坐禪  若作此會者  一切諸相不離自解

一切諸病不治自差  此皆大禪定力

凡將心求法者爲迷  不將心求法者爲悟

不著文字名解脫  不染六塵名護法  出離生死名出家

不受後有名得道  不生妄想名涅槃

不處無明爲大智慧  無煩惱處名般涅槃

無相處名爲彼岸  迷時有此岸  悟時無此岸  何以故

爲凡夫一向住此  若覺最上乘者  心不住此

亦不住彼  故能離於此彼岸也

若見波岸異於此岸  此人之心已無禪定  煩惱名衆生

悟解名菩提  亦不一不異  只隔其迷悟耳

迷時有世間可出  悟時無世間可出  平等法中

不見凡夫異於聖人  經云  平等法者  凡夫不能入

聖人不能行  平等法者

唯大菩薩與諸佛如來行也  若見生異於死  動異於靜

皆名不平等  不見煩惱異於涅槃  是名平等  何以故

煩惱與涅槃  同是一性空故

是以小乘人妄斷煩惱  妄入涅槃  爲涅槃所滯

菩薩知煩惱性空  卽不離空  故常在涅槃  涅槃者

涅而不生  槃而不死  出離生死  名般涅槃

心無去來  卽入涅槃  是知涅槃卽是空心

諸佛入涅槃者  卽是無妄想處  菩薩入道場者

卽是無煩惱處  空閑處者  卽是無貪嗔癡也

貪爲欲界  嗔爲色界  癡爲無色界  若一念心生

卽入三界  一念心滅  卽出三界  是知三界生滅

萬法有無  皆由一心  凡言一心者

似破瓦石竹木無情之物  若知心是假名無有實體

卽知自寂之心亦是非有亦是非無  何以故

凡夫一向生心名爲有  小乘一向滅心名爲無

菩薩與佛未曾生心  未曾滅心

名爲非有非無心  非有非無心  此名爲中道  是知將心學法

則心法俱迷  不將心學法  則心法俱悟

凡迷者迷於悟  悟者悟於迷  正見之人  知心空無

卽超迷悟  無有迷悟  始名正解正見

色不自色  由心故色  心不自心  由色故心

是知心色兩相俱有生滅  有者有於無  無者無於有

是名眞見  夫眞見者  無所不見  亦無所見

見滿十方  未曾有見  何以故  無所見故

見無見故  見非見故  凡夫所見  皆名妄想

若寂滅無見  始名眞見  心境相對  見生於中

若內不起心  則外不生境  故心境俱淨  乃名爲眞見

作此解時  乃名正見  不見一切法  乃名得道

不解一切法  乃名解法  何以故  見與不見

俱不見故  解與不解  俱不解故  無見之見

乃名眞見  無解之解  乃名眞解  夫眞見者

非直見於見  亦乃見於不見  眞解者  非直解於解

亦乃解於不解  凡有所解  皆名不解  無所解者

始名眞解  解與不解  俱非解也  經云

不捨智慧名愚癡  以心爲空  解與不解俱是眞

以心爲有  解與不解俱是妄  若解時法逐人

若不解時人逐法  若法逐於人  則非法成法

若人逐於法  則法成非法  若人逐於法  則法皆妄

若法逐於人  則法皆眞

是以聖人亦不將心求法  亦不將法求心  亦不將心求心

亦不將法求法  所以心不生法  法不生心  心法兩寂

故常爲在定  衆生心生則佛法滅

衆生心滅則佛法生  心生則眞法滅  心滅則眞法生

已知一切法各不相屬  是名得道人

知心不屬一切法  此人常在道場  迷時有罪  解時無罪

何以故  罪性空故  迷時無罪見罪

若解時卽罪無罪  何以故  罪無處所故  經云  諸法無性

眞用莫疑  疑卽成罪  何以故  罪因疑惑而生

若作此解者  前世罪業卽爲消滅

迷時六識五陰皆是煩惱生死法

悟時六識五陰皆是涅槃無生死法  修道之人不外求道  何以故

知心是道  若得心時  無心可得  若得道時

無道可得  若言將心求道得者  皆名邪見

迷時有佛有法  悟無佛無法  何以故  悟卽是佛法

夫修道者  身滅道成  亦如甲□樹生

此業報身念念無常  無一定法  但隨念念修之

亦不得厭生死  亦不得愛生死  但念念之中

俱不妄想  則生證有餘涅槃  死入無生法忍

眼見色時  不染於色  耳聞聲時  不染於聲

皆解脫也  眼不著色  眼爲禪門  耳不著聲

耳爲禪門  總而言之  見色性者常解脫

見色相者常繫縛  不爲煩惱繫縛者  卽名解脫

更無別解脫  善觀色者  色不生於心  心不生於色

卽色與心俱是淸淨  無妄想時  一心是一佛國

有妄想時  一心是一地獄  衆生造作妄想

以心生心  故常在地獄  菩薩觀察妄想

不以心生心  故常在佛國  若不以心生心  則心心入空

念念歸靜  從一佛國  至一佛國  若以心生心

則心心不靜  念念歸動  從一地獄  歷一地獄

若一念心起  則有善惡二業

有天堂地獄若一念心不起  卽無善惡二業  亦無天堂地獄

爲體非有非無  在凡卽有  在聖卽無

聖人無其心  故胸臆空洞  與天同量  心得涅槃時

卽不見有涅槃  何以故  心是涅槃

若心外更見涅槃  此名著邪見也  一切煩惱爲如來種子

爲因煩惱而得智慧  只可道煩惱生如來

不可得道煩惱是如來  故身心爲田疇

煩惱爲種子  智慧爲萌芽  如來喩於穀也  佛在心中

如香在樹中  煩惱若盡  佛從心出  朽腐若盡

香從樹出  卽知樹外無香  心外無佛

若樹外有香  卽是他香  心外有佛  卽是他佛

心中有三毒者  是名國土穢惡  心中無三毒者

是名國土淸淨  經云  若使國土不淨穢惡充滿

諸佛世尊於中出  無有此處  不淨穢惡者

卽無明三毒也  諸佛世尊者  卽淸淨覺悟心也

一切言語無非佛法  若能無其所言

卽盡日言而是道  若能有其所言  卽終日默而非道

是故如來言不乘默  默不乘言  言不離默

悟此言默者  皆在三昧  若知時而言  言亦解脫

若不知時而默  默亦繫縛  是故言若離相

言亦名解脫  默若著相  默卽是繫縛  夫文字者

本性解脫  文字不能就繫縛  繫縛自來就文字

法無高下  若見高下  卽非法也  非法爲筏

是法爲人  筏者  人乘其筏  卽渡非法

則是法也  若以世俗言之  卽有男女貴賤  以道言之

卽無男女貴賤  是以天女悟道  不變女形

車匿解眞  寧移賤稱  此蓋非男女貴賤

皆由一相也  天女於十二年中求女相  了不可得

卽知於十二年中求男相  亦不可得  十二年者

卽十二入是也  離心無佛  離佛無心

亦如離水無□  亦如離□無水  言離心無佛者

非是遠離於心  但使不著心相  經云

不見相名爲見佛  卽是離心相也  離佛無心者

言佛從心出  心能生佛  然佛從心生  而佛未嘗生心

亦如魚生於水  水不生於魚  欲觀於魚者

未見魚而先見水  欲觀於佛者  未見佛而先見心

卽知已見魚者忘於水  已見佛者忘於心

若不忘於心  尙爲心所惑  若不忘於水

尙被水所迷  衆生與菩提  亦如水與□  爲三毒所燒

卽名衆生  爲三解脫所淨  卽名菩提

爲三冬所凍  卽名爲□  爲三夏所消  卽名爲水

若捨□□  卽無別水  若棄□衆生  則無別菩提

明知□性卽是水性  水性卽是□性  衆生性者

卽菩提性也  衆生與菩提同一性

只如烏頭與附子共根耳  但時節不同  迷悟異境故

有衆生菩提二名矣  蛇化爲龍  不改其鱗

凡變爲聖  不改其面  但知心者智內照

身者戒外貞  衆生度佛  佛度衆生  是名平等

衆生度佛者  煩惱生悟解  佛度衆生者  悟解滅煩惱

非無煩惱  非無悟解  是知非煩惱無以生悟解

非悟解無以滅煩惱  若迷時佛度衆生

若悟時衆生度佛  何以故  佛不自成

皆由衆生度故  諸佛以無明爲父  貪愛爲母

無明貪愛皆是衆生別名也  衆生與無明

亦如右掌與左掌  更無別也  迷時在此岸  悟時在彼岸

若知心空不見相  則離迷悟  旣離迷悟  亦無彼岸

如來不在此岸  亦不在彼岸  不在中流

中流者  小乘人也  此岸者  凡夫也  彼岸者

菩提也  佛有三身者  化身報身法身

若衆生常作善根  卽化身現  修智慧卽報身現

覺無爲卽法身現  飛騰十方隨宜救濟者  化身佛也

斷惑修善雪山成道者  報身佛也

無言無說湛然常住者  法身佛也  若論至理  一佛尙無

何得有三  此言三身者  但據人智有上中下

下智人妄興  福力  妄見化身佛

中智人妄斷煩惱  妄見報身佛  上智人妄證菩提

妄見法身佛  上上智人內照圓寂  明心卽佛

不待心而得佛  是知三身與萬法  皆不可取不可說

此卽解脫心成於大道  經云  佛不說法

不度衆生  不證菩提  此之謂矣  衆生造業

業造衆生  今世造業  後世受報  無有脫時

唯有至人  於此身中  不造諸業  故不受報  經云

諸業不造  自然得道  豈虛言哉  人能造業

業不能造人  人若造業  業與人俱生  人若不造業

業與人俱滅  是知業由人造  人由業生

人若不造業  卽業無由人生也  亦如人能弘道

道不能弘人  今之凡夫  往往造業  妄說無報

豈不苦哉  若以至理而論之  前心造後心報

何有脫時  若前心不造  卽後心無報

亦安得妄見業報哉  經云  雖信有佛  言佛苦行

是名邪見  雖信有佛  言佛有金□馬麥之報

是名信不具足  是名一闡提  解聖法者

名爲聖人  解凡法者  名爲凡夫

但能捨凡法就聖法  卽凡夫成聖人矣  世間愚人

但欲遠求聖人  不信慧解之心爲聖人也  經云

無智人中  莫說此經  此經者  心也法也

無智之人  不信此心解法  成於聖人

但欲遠求外學愛慕空中佛像光明香色等事  皆墮邪見

失心狂亂  經云  若見諸相非相  卽見如來

八萬四千法門  盡由一心而起  若心相內淨

由如虛空

卽出離身心內八萬四千煩惱病本也  凡夫當生憂死  臨飽愁飢  皆名大惑

所以至人不謀其前  不慮其後  無變當今

念念歸道

夜坐偈云

一更端坐結跏趺  怡神寂照胸同虛

曠劫由來不生滅  何須生滅滅生渠

一切諸法皆如幻  本性自空那用除

若識心性非形像  湛然不動自如如

二更凝神轉明淨  不起憶想眞如性

森羅萬像倂歸空  更執有空還是病

諸法本自非空有  凡夫妄想論邪正

若能不二其居懷  誰道卽凡非是聖

三更心淨等虛空  遍滿十方無不通

山河石壁無能障  □沙世界在其中

世界本性眞如性  亦無本性卽含融

非但諸佛能如此  有情之類普皆同

四更無滅亦無生  量與虛空法界平

無來無去無起滅  非有非無非暗明

無起諸見如來見  無名可名眞佛名

唯有悟者應能識  未會衆生由若盲

五更般若照無邊  不起一念歷三千

欲見眞如平等性  愼勿生心卽目前

妙理玄奧非心測  不用尋逐令疲極

若能無念卽眞求  更若有求還不識

眞性頌

〔圖〕

悟性論終